**OBEC Nová Ves nad Váhom**

**VŠEOBECNE ZÁVÄZNÉ NARIADENIE OBCE**

**č. 1/2024**

**O NAKLADANÍ S KOMUNÁLNYM ODPADOM, DROBNÝMI STAVEBNÝM ODPADOM, OBJEMNÝM ODPADOM**

Obec Nová Ves nad Váhom (ďalej len „obec“) v súlade s ustanovením § 6 ods.1, § 11 ods. 4 zákona č. 369/1990 Zb. o obecnom zriadení v znení neskorších predpisov a v súlade s ustanovením § 81 ods. 8 zákona č. 79/2015 Z.z. o odpadoch a o zmene a doplnení niektorých zákonov (ďalej len „zákon o odpadoch“) vydáva všeobecne záväzné nariadenie obce o nakladaní s komunálnym odpadom, drobnými stavebným odpadom, objemným odpadom.

**ČLÁNOK 1**

**PREDMET ÚPRAVY**

1. Obec všeobecne záväzným nariadením o nakladaní s komunálnym odpadom, drobnými stavebným odpadom, objemným odpadom (ďalej len „nariadenie“) upravuje v súlade s hierarchiou odpadového hospodárstva podrobnosti o

a) nakladaní so zmesovým komunálnym odpadom a drobnými stavebnými odpadmi na území obce,

b) spôsobe zberu a prepravy komunálnych odpadov na území obce,

c) nakladaní s biologicky rozložiteľným komunálnym odpadom na území obce,

d) nakladaní s biologicky rozložiteľným kuchynským odpadom a reštauračným odpadom od prevádzkovateľa kuchyne na území obce,

e) spôsobe a podmienkach triedeného zberu komunálnych odpadov na území obce, najmä zberu :

* elektro odpadov z domácností,
* odpadov z obalov a odpadov z neobalových výrobkov zbieraných spolu s obalmi,
* použitých prenosných batérií a akumulátorov a automobilových batérií a akumulátorov,
* veterinárnych liekov a humánnych liekov nespotrebovaných fyzickými osobami a zdravotníckych pomôcok,
* jedlých olejov a tukov,

f) spôsobe zberu objemného odpadu a odpadu z domácností s obsahom škodlivých látok na území obce,

g) spôsobe nahlasovania nezákonne umiestneného odpadu na území obce,

h) spôsobe zberu drobného stavebného odpadu na území obce,

i) spôsobe zavedenia zberu biologicky rozložiteľného kuchynského odpadu na území obce.

j) Nariadenie ďalej upravuje práva a povinnosti pôvodcov a držiteľov komunálneho odpadu, povinnosti správcu nehnuteľnosti, povinnosti právnickej osoby a fyzickej osoby podnikajúcej na území obce a povinnosti organizácie zodpovednosti výrobcov, výrobcov, ktorí si plnia povinnosti podľa zákona o odpadoch vo vzťahu k vyhradenému prúdu odpadov individuálne, tretej osoby podľa § 44 zákona o odpadoch a osoby oprávnenej na nakladanie s odpadmi, ktorá má s obcou uzatvorenú zmluvu na vykonávanie niektorej z činností nakladania s odpadom.

2. Používané skratky v nariadení: BRO – biologicky rozložiteľný odpad FO - fyzická osoba PO – právnická osoba KO – komunálny odpad DSO – drobný stavebný odpad VOK - veľkoobjemový kontajner OZV – organizácia zodpovednosti výrobcov

**ČLÁNOK 2**

**PRÁVA A POVINNOSTI OBCE**

1. Za nakladanie s komunálnym odpadom, ktorý vznikol na území obce a s drobnými stavebnými odpadmi, ktoré vznikli na území obce, zodpovedá obec s výnimkami, ktoré ustanovuje zákon o odpadoch.

2. Na území obce môže podnikať v oblasti nakladania s komunálnym odpadom a drobnými stavebnými odpadmi iba oprávnená osoba.

3. Výber osoby oprávnenej na nakladanie s komunálnymi odpadmi pre všetky druhy komunálnych odpadov a drobných stavebných odpadov spadá výlučne do pôsobnosti obce a obec rozhoduje o výbere oprávnenej osoby, s ktorou obec uzatvorí zmluvu na nakladanie s komunálnymi odpadmi a drobnými stavebnými odpadmi, za ktoré zodpovedá.

4. Obec zavedením vhodného systému zberu a prepravy odpadov

a) zabezpečuje a umožňuje zber a prepravu zmesového komunálneho odpadu vznikajúceho na jej území na účely jeho zhodnotenia alebo zneškodnenia v súlade so zákonom o odpadoch vrátane zabezpečenia zberných nádob zodpovedajúcich systému zberu zmesového komunálneho odpadu v obci,

b) zabezpečuje zavedenie a vykonávanie triedeného zberu

* biologicky rozložiteľného kuchynského odpadu,
* jedlých olejov a tukov
* biologicky rozložiteľných odpadov zo zelene,

c) zabezpečuje a vykonáva triedený zber komunálnych odpadov pre papier, **trojzber** - plasty, tetrapaky. kovy a sklo.

d) umožňuje výrobcovi elektrozariadení a výrobcovi prenosných batérií a akumulátorov, tretej osobe alebo príslušnej OZV pre daný vyhradený prúd odpadu na ich náklady zaviesť a prevádzkovať na jej území systém oddeleného zberu elektro odpadu z domácností a použitých prenosných batérií a akumulátorov a užívať v rozsahu potrebnom na tento účel existujúce zariadenia na zber komunálnych odpadov,

e) umožňuje OZV pre obaly, s ktorou má obec uzatvorenú zmluvu, na náklady OZV, zber vytriedených zložiek komunálnych odpadov, na ktoré sa uplatňuje rozšírená zodpovednosť výrobcov podľa zákona o odpadoch.

f) zabezpečuje podľa potreby, najmenej dvakrát do roka zber a prepravu objemných odpadov a oddelene vytriedených odpadov z domácností s obsahom škodlivín na účely ich zhodnotenia alebo zneškodnenia.

Obec určuje počet a objem zberných nádob, interval odvozu vyzbieraných odpadov a stanovištia zberných nádob alebo vriec na zmesový komunálny odpad a triedené zložky komunálnych odpadov, t.j. papier a lepenka, sklo, platy, kovy, tetrapaky biologicky rozložiteľný odpad zo záhrad a parkov, jedlé oleje a tuky, šatstvo a textílie, zložky KO z domácností s obsahom škodlivých látok (opotrebované batérie a akumulátory; svetelné zdroje s obsahom ortuti – žiarivky a iný odpad obsahujúci ortuť; oleje a tuky; rozpúšťadlá; kyseliny; zásady; pesticídy; vyradené zariadenia obsahujúce chlór, fluórované uhľovodíky), objemný (nadrozmerný) odpad, drobný stavebný odpad, vyradené elektrické a elektronické zariadenia.

5. Obec na svojej úradnej tabuli a webovom sídle (internetovej stránke) zverejní do 10 dní odo dňa účinnosti nariadenia harmonogram vývozu.

6. Obec na svojom území nezavádza množstvový zber zmesového komunálneho odpadu a preto je povinná, na základe žiadosti zaviesť množstvový zber u takej právnickej osoby alebo fyzickej osoby - podnikateľa, ktorý preukáže, že množstvo ním vyprodukovaných komunálnych odpadov je presne merateľné a komunálne odpady sú až do ich odvozu vhodne zabezpečené pred stratou, odcudzením alebo iným nežiaducim únikom.

7. Ak dôjde k ukončeniu zmluvného vzťahu medzi obcou a OZV je obec povinná požiadať koordinačné centrum o určenie, ktorá OZV zabezpečí odvoz oddelene vyzbieranej zložky komunálneho odpadu patriacej do vyhradeného prúdu odpadu alebo uzatvoriť zmluvu s ďalšou OZV tak, aby bol kontinuálne zabezpečený zber odpadov z obalov a neobalov na náklady OZV.

8. Obce rozhoduje o výbere OZV na základe zmluvy, ktorú má uzatvorenú s oprávnenou osobou na nakladanie s daným vyhradeným prúdom triedenej zložky komunálneho odpadu.

**PRÁVA A POVINNOSTI PÔVODCOV A DRŽITEĽOV ODPADOV**

1. Pôvodca komunálneho odpadu a drobného stavebného odpadu a držiteľ komunálneho odpadu a drobného stavebného odpadu je povinný nakladať alebo inak s nimi zaobchádzať iba v súlade so zákonom o odpadoch a nariadením.

2. Pôvodca odpadu je povinný predchádzať vzniku odpadu zo svojej činnosti a obmedzovať jeho množstvo a nebezpečné vlastnosti.

3. Každý je povinný nakladať s odpadom alebo inak s ním zaobchádzať takým spôsobom, ktorý neohrozuje zdravie ľudí a nepoškodzuje životné prostredie.

4. Vlastník, správca alebo nájomca nehnuteľnosti je povinný bezodkladne po zistení, že na jeho nehnuteľnosti v katastrálnom území obce bol nezákonne umiestnený odpad, oznámiť túto skutočnosť spôsobom uvedeným v čl.13 odsek 1. príslušnému orgánu štátnej správy odpadového hospodárstva alebo obci.

5. Pôvodca komunálnych odpadov a drobných stavebných odpadov a držiteľ komunálnych odpadov a drobných stavebných odpadov sú najmä povinný:

a) zapojiť sa do systému zberu komunálneho odpadu v obci,

b) používať zberné nádoby zodpovedajúce systému zberu komunálneho odpadu,

c) ukladať komunálne odpady alebo vytriedené zložky komunálneho odpadu na účely ich zberu na miesta určené obcou,

d) pri zbere umiestniť zbernú nádobu maximálne [2 metre] od okraja vozovky tak, aby bol k nej možný prístup a bolo ju možné vyvážať, ak nie je možný vývoz priamo zo stanovišťa zbernej nádoby,

e) zberné nádoby ponechať na chodníkoch a iných verejných priestranstvách len na dobu nevyhnutne potrebnú pre vyprázdňovanie, ak tieto miesta nie sú určené ako stanovište zberných nádob,

f) po odvoze odpadu vrátiť zbernú nádobu bezodkladne na stanovište zbernej nádoby,

g) ukladať odpady len do zberných nádob na to určených,

h) zabezpečiť odpady pred ich odcudzením, znehodnotením alebo nežiaducim únikom odpadov,

i) zabezpečiť pravidelné čistenie okolia zberných nádob, stojísk, stanovíšť (v zimných mesiacoch aj od snehových zrážok, ľadu), resp. okamžité odstránenie vzniknutého znečistenia odpadom tak, aby stanovište zbernej nádoby bolo neustále čisté a zberné nádoby prístupné odvozu komunálnych odpadov,

j) v prípade poškodenia nádoby pôvodcom odpadu alebo jej odcudzenia je pôvodca odpadu povinný zabezpečiť jej opravu resp. náhradu do 3 dní na vlastné náklady,

6. Prevádzkovateľ kuchyne, držiteľ komunálneho odpadu a držiteľ drobného stavebného odpadu alebo ten, kto nakladá s komunálnymi odpadmi alebo s drobnými stavebnými odpadmi na území obce, je povinný na vyžiadanie obce poskytnúť pravdivé a úplné informácie súvisiace s nakladaním s komunálnymi odpadmi a drobnými stavebnými odpadmi.

7. Držiteľ starého vozidla je povinný bezodkladne zabezpečiť odovzdanie starého vozidla osobe vykonávajúcej zber starých vozidiel alebo spracovateľovi starých vozidiel.

8. Konečný používateľ pneumatiky je povinný pneumatiku po tom, ako sa stala odpadovou pneumatikou, odovzdať distribútorovi pneumatík okrem odpadových pneumatík umiestnených na kolesách starého vozidla odovzdávaného osobe oprávnenej na zber starých vozidiel alebo spracovateľovi starých vozidiel.

9. Zakazuje sa :

a) vyberať komunálny odpad alebo vytriedené zložky komunálneho odpadu zo zberných nádob osobami neoprávnenými na nakladanie s nimi,

b) znečisťovať stanovištia zberných nádob a ich okolie,

c) ukladať do zberných nádob odpad a predmety, na ktoré nie sú zberné nádoby určené,

d) využívať zberné nádoby k inému účelu než k ukladaniu určených odpadov,

e) ukladať do zberných nádob odpad ak sú zberné nádoby plné,

f) ukladať do zberných nádob drobný stavebný odpad,

g) ukladať objemný odpad, drobný stavebný odpad a odpadu z domácností s obsahom škodlivých látok na stanovištiach vyhradených na zber komunálnych odpadov,

h) spaľovať KO odpady v tepelných zdrojoch, ktoré nie sú určené k spaľovaniu odpadu,

i) spaľovať biologicky rozložiteľný odpad zo zelene na otvorenom ohnisku.

**10. Nakladanie s odpadmi z nehnuteľností určených na rekreáciu**

a) Pre pôvodcu odpadu ( FO, PO a FO - podnikateľ), ktorý je na území obce oprávnený užívať alebo užíva nebytový priestor, pozemnú stavbu alebo jej časť, alebo objekt, ktorý nie je stavbou, alebo záhradu, vinicu, ovocný sad, platia ustanovenia článku 2, ods. 1až 9 tohto nariadenia primerane.

b) Vlastníci/užívatelia nehnuteľnosti uvedenej v ods. 1 nachádzajúcej sa v záhradkárskej osade sú povinní:

* kompostovať alebo inak zhodnocovať biologicky rozložiteľný odpad v rámci týchto záhradkárskych osád,
* uskutočňovať oddeľovanie triedených zložiek KO,
* zmesový KO priebežne odviesť/odniesť a uložiť do zberných nádob na ZKO v mieste trvalého pobytu (ak sa jedná o pôvodcu odpadu v zmysle ods. 1, ktorý nemá trvalý pobyt na území obce,
* vytriedené zložky KO priebežne odviesť/odniesť a uložiť do príslušných zberných nádob na triedenie KO v mieste trvalého pobytu,

**ČLÁNOK 3**

**SYSTÉM ZBERU PREPRAVY, ZHODNOCOVANIA A ZNEŠKODŇOVANIA ZMESOVÉHO KOMUNÁLNEHO ODPADU**

1. Pôvodcovia zmesového komunálneho odpadu a držitelia zmesového komunálneho odpadu sú povinní stať sa účastníkmi obecného systému zberu zmesového komunálneho odpadu.

2. Obec nariadením určuje na zber zmesového komunálneho odpadu čierne plastové zberné nádoby 120 litrov ( pre 1 - 4 osoby), 2 x120 litrov (pre 5 - 8 osôb) ako i kovové zberné nádoby 110 litrov ( pre 1 - 4 osoby), 2 x110 litrov (pre 5 - 8 osôb).

3. Pre územie obce sa nariadením určuje interval vývozu zberných nádob nasledovne:

a) Rodinné domy (trvalý pobyt) zberná nádoba o objeme 110 l, 120 l litrov, 2x110 l, 2x120 l, s intervalom vývozu 1 x za 14 dní

b) Bytové domy -1 zberná nádoba na každý byt o objeme [110/120] litrov (pre 1-4 osoby) s intervalom vývozu 1 x za 14 dní.

4. Pôvodcovia zmesového komunálneho odpadu a držitelia zmesového komunálneho odpadu, ktorí sú platiteľom poplatku za komunálny odpad stanovený podľa zákona o miestnych daniach majú náklady za nakladanie so zmesovým komunálnym odpadom zahrnuté v danom poplatku.

5. Pre právnické osoby a fyzické osoby podnikateľov je na území obce zavedený množstvový systém zberu zmesových komunálnych odpadov. Právnická osoba a fyzická osoba podnikateľ je povinná pred začatím činnosti požiadať obec o zabezpečenie odvozu zmesových komunálnych odpadov.

6. Zber, prepravu a zneškodňovanie zmesového komunálneho odpadu zabezpečuje na území obce výhradne oprávnená osoba.

7. Každý pôvodca a držiteľ odpadu je povinný používať na zmesový komunálny odpad len typ zberných nádob schválený obcou a zodpovedajúci systému zberu, ktorý vymedzuje toto nariadenie.

**ČLÁNOK 4**

**TRIEDENÝ ZBER KOMUNÁLNYCH ODPADOV Z OBALOV A ODPADOV Z NEOBALOVÝCH VÝROBKOV ZBIERANÝCH SPOLU S OBALMI**

1. OZV, s ktorou má obec uzatvorenú zmluvu podľa § 59 zákona o odpadoch znáša náklady na zber vytriedených zložiek komunálneho odpadu pre zložky papier, plasty, sklo, kovy a tetrapaky. Obec je povinná umožniť takejto OZV na jej náklady zber vytriedených zložiek komunálnych odpadov pre zložky papier, plasty, kovy, sklo, tetrapaky.

2. Výlučne OZV, ktorá bola ako zmluvný partner obce určená podľa § 31 ods. 12 písm. c) zákona o odpadoch je oprávnená vykonávať v obci, overenie funkčnosti a nákladovosti triedeného zberu obce (ďalej len „overenie funkčnosti triedeného zberu“) u oprávnenej osoby, ktorá vykonáva v obci zber vytriedených zložiek komunálnych odpadov pre zložky papier, plasty, sklo, kovy a tetrapaky s cieľom zistenia primeranosti vynakladaných nákladov na triedený zber, prepravu, zhodnocovanie a recykláciu odpadov z obalov a odpadov z neobalových výrobkov nachádzajúcich sa v oddelene zbieraných zložkách komunálnych odpadov.

3. OZV uvedená v článku 4 odseku 2 je oprávnená na základe overenia funkčnosti triedeného zberu vykonaného podľa článku 4 odseku 2 navrhovať obci a oprávnenej osobe, ktorá vykonáva na území obce triedený zber, zmeny systému triedeného zberu za účelom zlepšenia jeho funkčnosti.

4. Ak obec alebo oprávnená osoba, ktorá vykonáva v obci triedený zber komunálneho odpadu, neuskutoční zmeny v systéme triedeného zberu navrhnuté podľa čl. 4 odseku 3, je OZV určená v čl.4 odseku 2 oprávnená uhrádzať oprávnenej osobe, ktorá v obci vykonáva triedený zber, iba náklady zodpovedajúce výške obvyklých nákladov v príslušnom regióne. Náklady presahujúce výšku obvyklých nákladov v príslušnom regióne je povinná tejto oprávnenej osobe uhradiť obec.

5. OZV uvedená v čl.4 odseku 2 je oprávnená vykonávať priebežnú kontrolu skutočného zloženia oddelene zbieranej zložky komunálneho odpadu v zbernej nádobe pre ňu určenej a ak zistí, že jej obsah zahŕňa inú zložku komunálneho odpadu, než pre akú je zberná nádoba určená, v rozsahu viac ako 50%, za nakladanie s takto vyzbieranou zložkou komunálneho odpadu v uvedenej zbernej nádobe nezodpovedá táto OZV.

6**. Spoločný „trojzber“ -plasty + kovy + tetrapaky**

1. **Obyvatelia v rodinných domoch** triedia spolu plasty + kovy + tetrapaky do plastového vreca **žltej farby**. Zber plastových vriec bude realizovaný spred ich nehnuteľností.
2. **Obyvatelia v bytových domoch budú mať k dispozícií 1100 l nádoby** prelepené nálepkou pre tzv. „spoločný trojzber.
3. **Medzi plasty patria:**  plastové obaly a plastové výrobky ako číre a farebné fólie, tašky, vedrá, fľašky od kozmetických a čistiacich prípravkov, vrecká od mlieka, obaly od sladkostí, kelímky od jogurtov a masiel, fľaše od sirupov a rastlinných olejov v stlačenom stave, rôzne plastové nádobky a hračky, polámaný polystyrén, poháriky z automatov, obaly kozmetických výrobkov a iné plastové nádobky a pod.
4. **Medzi tetrapaky patria:** nápojové kartóny, čiže viacvrstvové kombinované obaly od mlieka, mliečnych výrobkov, džúsov a ovocných štiav.
5. **Medzi kovy patria**: vyčistené konzervy z kompótov a potravín, nápojové plechovky, obaly z kovov.
6. **Spoločný „trojzber“ nesmie obsahovať:** znečistené obaly chemikáliami a olejmi (**nebezpečný odpad** sa zbiera **2-x ročne jar – jeseň**)**,** viacvrstvové obaly, hrubo znečistené plasty, tetrapaky, kovy /zeminou, farbami/, podlahové krytiny, gumu, molitan.
7. Interval vývozov je každoročne aktualizovaný zberovou spoločnosťou a zverejňovaný na web stránke obce a Úradnej tabuli obce.

**7. Sklo**

1. Obec nariadením určuje na zber skla zelené zberné nádoby 1100 litrov.
2. V obci sa určuje 3 stanovištia pre zber skla:

* Ulica Dolinky
* Parkovisko pri dome č. 156
* Ulica Urbársky dom

**Patria sem**: sklenené fľaše, nádoby, obaly a predmety zo skla, poháre, fľaštičky od kozmetiky bez kovových a plastových uzáverov, črepy, okenné sklo, sklo z okuliarov a pod.

**Nepatria sem**: vrchnáky, korky, gumy, porcelán, keramika, zrkadlá, drôtované sklo, opaxid (dymové sklo), fľaše z umelej hmoty, časti uzáverov fliaš a kávy, žiarovky, žiarivky, obrazovky, silne znečistené sklo (zeminou, farbami, potravinami) a pod.

1. Interval vývozov je každoročne aktualizovaný zberovou spoločnosťou a zverejňovaný na web stránke obce a Úradnej tabuli obce.

**8**. **Papier**

1. **Obyvatelia v rodinných domoch** triedia papier do plastových vriec modrej farby. Zber plastových vriec bude realizovaný spred ich nehnuteľností.
2. Veľké kartóny od televízorov, elektrospotrebičov, tovaru dodaného kuriérom je nutné rozrezať na menšie časti.
3. **Obyvatelia v bytových domoch budú mať k dispozícií 1100 l** zberné nádoby **modrej farby**. Veľké kartóny od televízorov, elektrospotrebičov, tovaru dodaného kuriérom je nutné rozrezať na menšie časti aby zaberali čo najmenej objemu kontajnera.
4. **Patria sem:** noviny, časopisy, brožúry, katalógy, knihy, zošity, adresáre, lepenky, vlnité lepenky, papier – krepový, baliaci, kancelársky. Papierové krabičky a obaly od potravín / čajov, múky, cukru .../ a drogérie / zubnej pasty, mydla, prachu na pranie.../
5. **Nesmie obsahovať:** pergamenový, asfaltový, dechtový papier a lepenky, hygienicky závadný papier, papierový prach, kovové alebo plastové súčasti papierových výrobkov a iné nečistoty.
6. Interval vývozov je každoročne aktualizovaný zberovou spoločnosťou a zverejňovaný na web stránke obce a Úradnej tabuli obce.

11. Zberná nádoba na triedený zber komunálnych odpadov musí byť označená nálepkou podľa veľkosti nádoby a intervalu vývozu.

12. Zberné nádoby na triedený zber komunálnych odpadov musia byť označené štítkom s rozmermi minimálne 20x25cm, ktorý musí byť čitateľný, nezmazateľný, umiestnený na zbernej nádobe na viditeľnom mieste a obsahovať údaj o tom, pre odpad z ktorých výrobkov je zberná nádoba určená.

**ČLÁNOK 5**

**TRIEDENÝ ZBER KOMUNÁLNYCH ODPADOV Z ELEKTROODPADOV Z DOMÁCNOSTÍ VRÁTANE ŽIARIVIEK A SVIETIDIEL**

1. Zber elektro odpadu z domácností možno vykonávať len oddelene od ostatných druhov odpadov.

2. Je zakázané ukladať elektro odpad a elektro odpad z domácností do zberných nádob na zmesový komunálny odpad alebo nádob na papier, plasty, kovy , sklo, tetrapaky a na dvor Obecného úradu Nová Ves nad Váhom.

3. Elektro odpad z domácností je možné odovzdať aj počas kalendárového zberu v rámci zberu odpadu z domácností s obsahom škodlivých látok oprávnenej osobe.

4. Elektro odpad z domácností je možné odovzdať aj na miesto určené obcou v rámci systému oddeleného zberu elektro odpadu /zber jar – jeseň/ z domácností, ktorý bol zavedený v obci výrobcom elektrozariadení alebo OZV zastupujúcou výrobcov elektrozariadení.

5. Držiteľ elektro odpadu z domácností je povinný odovzdať elektro odpad :

a) distribútorovi do spätného zberu elektro odpadu,

b) na miesto určené podľa čl.5 odseku 3,

c) osobe oprávnenej na zber elektro odpadu,

d) zo svetelných zdrojov a veľmi malý elektro odpad, okrem miest uvedených v čl. 5 odsekoch 5 písm.a) až c) aj na zberné miesto elektro odpadu.

6. Každá OZV, ktorá chce zaviesť a prevádzkovať na území obce systém oddeleného zberu elektro odpadu z domácností musí uzatvoriť zmluvu s obcou, v ktorej sa špecifikujú podmienky tohto zberu.

7. Obec na svojom webovom sídle (internetovej stránke) zverejní do 10 dní odo dňa uzatvorenia zmluvy podľa čl.5 odseku 6 aktualizovaný harmonogram vývozu zohľadňujúci systém oddeleného zberu elektro odpadu z domácností.

**ČLÁNOK 6**

**TRIEDENÝ ZBER PRENOSNÝCH BATÉRIÍ A AKUMULÁTOROV A AUTOMOBILOVÝCH BATÉRIÍ A AKUMULÁTOROV**

1. Použité prenosné batérie a akumulátory možno zbierať len oddelene od ostatných druhov odpadov s výnimkou prípadu, ak sú súčasťou elektro odpadu alebo starého vozidla, keď sa zbierajú spolu s týmto odpadom.

2. Použité batérie a akumulátory, ktoré sú súčasťou elektro odpadu z domácností sa zbierajú spolu s týmto odpadom

3. Je zakázané ukladať použité batérie a akumulátory do zberných nádob na zmesový komunálny odpad alebo nádob na papier, plasty, kovy , sklo, tetrapaky a na dvor Obecného úradu Nová Ves nad Váhom.

4. Použité prenosné batérie a akumulátory je možné odovzdať aj počas kalendárového zberu v rámci zberu odpadu z domácností s obsahom škodlivých látok oprávnenej osobe (zber jar-jeseň)

5. Použité prenosné batérie a akumulátory je ďalej možné odovzdať prostredníctvom spätného zberu alebo prostredníctvom zberného miesta ako je uvedené v čl.6 odseku 8.

6. Zber použitých prenosných batérií a akumulátorov sa na území obce zabezpečuje aj mobilným zberom, ktorý organizuje príslušná OZV alebo oprávnená osoba po dohode s obcou.

7. Použité prenosné batérie a akumulátory je možné odovzdať aj na miesto určené obcou v rámci systému oddeleného zberu použitých prenosných batérií a akumulátorov, ktorý bol zavedený v obci výrobcom prenosných batérií a akumulátorov alebo OZV zastupujúcou výrobcov prenosných batérií a akumulátorov.

8. Držiteľ použitých prenosných batérií a akumulátorov je povinný ich odovzdať, ak ide o použité

* prenosné batérie a akumulátory, na mieste spätného zberu použitých prenosných batérií alebo na zbernom mieste použitých batérií a akumulátorov alebo osobe oprávnenej na ich zber, a
* automobilové batérie a akumulátory, na mieste spätného zberu použitých automobilových batérií a akumulátorov alebo osobe oprávnenej na zber použitých automobilových batérií a akumulátorov.

9. Každá OZV, ktorá chce zaviesť a prevádzkovať na území obce systém oddeleného zberu použitých prenosných batérií a akumulátorov musí uzatvoriť zmluvu s obcou, v ktorej sa špecifikujú podmienky tohto zberu.

10. Obec na svojom webovom sídle (internetovej stránke) zverejní do 10 dní odo dňa uzatvorenia zmluvy podľa čl .6 odseku 9 aktualizovaný harmonogram vývozu zohľadňujúci systém oddeleného zberu použitých prenosných batérií a akumulátorov.

11. Elektro odpad z domácností sa nemôže odovzdávať iným subjektom ako oprávneným osobám (napr. pouličným výkupcom).

**ČLÁNOK 7**

**TRIEDENÝ ZBER VETERINÁRNYCH LIEKOV A HUMÁNNYCH LIEKOV NESPOTREBOVANÝCH FYZICKÝMI OSOBAMI A ZDRAVOTNÍCKYCH POMÔCOK**

Veterinárne lieky a humánne lieky nespotrebované fyzickými osobami nepodnikateľmi a zdravotnícke pomôcky je potrebné odovzdávať do verejných lekárni.

**ČLÁNOK 8**

**ZBER OBJEMNÉHO ODPADU A ODPADU Z DOMÁCNOSTÍ S OBSAHOM ŠKODLIVÝCH LÁTOK NA ÚZEMÍ OBCE SA PRE DRŽITEĽOV ODPADU**

1. Systém zberu objemného odpadu a odpadu z domácností s obsahom škodlivých látok sa realizuje pristavením veľkokapacitných kontajnerov oprávnenou osobou pre jednotlivý druh odpadu na miesto dostupné z verejnej komunikácie.

2. Termíny a spôsob zberu obec zabezpečí 2 x do roka a budú spresnené prostredníctvom miestneho rozhlasu, vyvesením na úradnej tabuli, oznámením na webovej stránke obce.

3. Odpad s obsahom škodlivých látok z domácností je zakázané:

* ukladať do zberných nádob alebo vedľa nich na verejné priestranstvá a na dvor Obecného úradu Novej Vsi Nad Váhom
* odovzdať iným subjektom ako ustanovuje toto nariadenie (napr. pouliční zberači a pod).

4. Obec zabezpečí 2 x do roka v rámci kalendárového zberu (jar, jeseň) zber a prepravu oddelene zbieraných zložiek KO z domácností s obsahom škodlivých látok.

**Patria sem:** použité autobatérie a akumulátory, odpadové motorové oleje a mazacie oleje, rozpúšťadlá, staré farby, lepidlá, živice, laky, kyseliny, zásady, fotochemické látky, pesticídy a chemické prípravky na ošetrovanie rastlín a drevín, umelé hnojivá, detergenty (pracie a čistiace prostriedky), drevo obsahujúce nebezpečné látky, handry znečistené olejom, farbami, obaly znečistené nebezpečnými látkami, žiarivky a pod.

5. Odpady inak nešpecifikované s obsahom škodlivých látok (azbest a pod.) je povinný pôvodca naložiť s takýmto odpadom v súlade so zákonom na svoje náklady.

6. Obec má právo skontrolovať pôvod odpadu s obsahom škodlivín z domácností na mieste, kde vznikol (napr. rodinný dom, bytový dom).

7. Ide výlučne o odpady s obsahom škodlivín, ktoré sú súčasťou KO, a nie o odpady z podnikateľskej činnosti.

**ČLÁNOK 9**

**NAKLADANIE S BIOLOGICKY ROZLOŽITEĽNÝM KOMUNÁLNYM ODPADOM ZO ZÁHRAD A PARKOV VRÁTANE ODPADOV CINTORINOVA NAKLADANIE S JEDLÝMI OLEJMI A TUKMI Z DOMÁCNOSTÍ**

1. Biologicky rozložiteľný odpad zo zelene a záhrad sa triedi do vlastného kompostovacieho zásobníka.

2. Drevený odpad zo strihania a orezávania stromov a krovín sa skladuje v SIHOTI vľavo za diaľničným mostom. Skládka konárov a haluziny sa raz za rok zoštiepkuje na energetické zhodnotenie.

3. Je zakázané biologický odpad ukladať do nádob zmesového KO a veľkoobjemových kontajneroch na cintoríne a vo dvore Obecného úradu Novej Vsi nad Váhom v igelitových taškách, vreciach a pod..

4. Jedlé oleje a tuky sa triedia do plastových fliaš, ktoré sa odovzdávajú do zberných nádob označených „JEDLÉ OLEJE A TUKY Z DOMÁCNOSTÍ“, ktoré sa nachádzajú na 3 stanovištiach:

* Ulica Dolinky
* Parkovisko pri dome č.156
* Ulica Urbársky dom

5. Je zakázané jedlé oleje a tuky zmiešavať s KO a ukladať k nádobám na KO a vylievať do kanalizácie.

**ČLÁNOK 10**

**NAKLADANIE S BIOLOGICKY ROZLOŽITEĽNÝM KUCHYNSKÝM ODPADOM OD FYZICKÝCH OSÔB**

1. Zber biologicky rozložiteľného kuchynského odpadu (ďalej len BRKO) od fyzických osôb, obec Nová Ves nad Váhom zabezpečuje vo vedierkach označených nálepkou „Zber kuchynského odpadu“. Občania vedierko použijú na prenos BRKO do 120 L zberných nádob určených na kuchynský odpad.
2. Pre územie obce sa nariadením určuje interval vývozu zberných nádob na BRKO 1x týždenne.

Zber odpadov zabezpečuje podľa harmonogramu zberu príslušná zberová spoločnosť.

3. V obci sa určujú 3 stanovištia na vývoz BRKO :

* Ulica Dolinky
* Parkovisko pri dome č.156
* Ulica Urbársky dom

**ČLÁNOK 11**

**NAKLADANIE S BIOLOGICKY ROZLOŽITEĽNÝM KUCHYNSKÝM A REŠTAURAČNÝM ODPADOM OD PREVÁZKOVATEĽOV KUCHÝŇ**

1. Prevádzkovateľ kuchyne zodpovedá za nakladanie s biologicky rozložiteľným kuchynským odpadom a reštauračným odpadom, ktorého je pôvodcom.

2. Prevádzkovateľ kuchyne je povinný okrem povinností uvedených v článku 4 nariadenia zaviesť a zabezpečovať vykonávanie triedeného zberu pre biologicky rozložiteľný kuchynský odpad a reštauračný odpad, ktorého je pôvodcom.

3. Náklady spojené s nakladaním, t.j. zberom, skladovaním, prepravou a spracovaním biologicky rozložiteľných kuchynských a reštauračných odpadov vrátane nákladov na zberné nádoby a iné obaly hradí prevádzkovateľ kuchyne, nakoľko nie sú súčasťou miestneho poplatku podľa zákona o miestnych daniach.

4. Nakladanie biologicky rozložiteľným kuchynským a reštauračným odpadom môže pre prevádzkovateľa kuchyne vykonávať iba osoba, ktorá má všetky potrebné súhlasy orgánov štátnej správy na vykonávanie predmetných činností.

5. Prevádzkovateľ kuchyne nesmie

* uložiť biologicky rozložiteľný kuchynský a reštauračný odpad, ktorého je pôvodcom, do nádob určených obcou na zber komunálneho odpadu,
* používať drviče biologicky rozložiteľného kuchynského a reštauračného odpadu napojené na verejnú kanalizáciu; tento zákaz sa neuplatní, ak vlastník verejnej kanalizácie, do ktorej sa tento odpad vypúšťa, s používaním drviča súhlasí a používanie drviča je upravené v zmluve o odvádzaní odpadových vôd.

6. Prevádzkovateľ kuchyne je povinný primerane zabezpečiť zhromažďovanie biologicky rozložiteľných kuchynských a reštauračných odpadov do doby ich odovzdania oprávnenej osobe uvedenej v čl.11 odseku 3 tak, aby sa k obsahu zbernej nádoby nedostali hlodavce a iné živočíchy ani verejnosť.

7. Zberné nádoby musia byť umiestnené v zariadení prevádzkovateľa kuchyne, na jeho pozemkoch alebo pozemkoch, na ktoré majú užívacie právo.

8. Prevádzkovateľ kuchyne je povinný zabezpečiť interval zberu biologicky rozložiteľných kuchynských a reštauračných odpadov v súlade s hygienickými predpismi.

**ČLÁNOK 12**

**ŠATSTVO A TEXTÍLIE**

1. Pri nakladaní s textilom na území obce Nová Ves nad Váhom sú zavedené 2 spôsoby zberu :

a) zber textilu vhodného na opätovné použitie

b) triedený zber odpadu z textilu

2. Na území obce je na triedený zber šatstva a textílií umiestnená špeciálna zberná 1000 l nádoba určená na textil a šatstvo, ktoré je vhodné na opätovné použitie.

**Do tejto zbernej nádoby patrí iba čisté, oprané a suché šatstvo, prikrývky, deky, posteľná bielizeň, topánky, príp. iné druhy textilu.**

Interval vývozu zbernej nádoby na textil a šatstvo na opätovné použitie je každé 2 týždne..

V obci je určené 1 stanovisko pre kontajner na zber textilu a šatstva na opätovné použitie :

* parkovisko pri dome č. 156

3. Na území obce je na triedený zber šatstva a textílií umiestnený 1100 l kontajner na zhodnotenie alebo zneškodnenie odpadu z textilu.

**Do kontajnera na zber odpadového textilu patrí** : nepoužiteľné odevy, látky, závesy, záclony, obuv.

**Nepatria sem** : koberce, znečistený textil napr. olejom, chemikáliami a pod.

Interval vývozu nádoby na odpadový textil je každých 8 týždňov.

V obci je určené 1 stanovisko pre kontajner na zber odpadového textilu :

* parkovisko pri dome č. 156

**ČLÁNOK 13**

**NAHLASOVANIE NEZÁKONNE UMIESTNENÉHO ODPADU**

1. Umiestnenie odpadu na nehnuteľnosti nachádzajúcej sa v územnom obvode obce, ktoré je v rozpore so zákonom o odpadoch a týmto nariadením môže akákoľvek fyzická osoba alebo právnická osoba oznámiť obci ústne priamo na obecnom úrade v čase úradných hodín alebo písomne na adrese Obec Nová Ves nad Váhom, Obecný úrad č. 160, 916 31 Kočovce alebo e-mailom na adrese **obec@novavesnadvahom.sk** alebo môže uvedenú skutočnosť oznámiť príslušnému orgánu štátnej správy odpadového hospodárstva.

**ČLÁNOK 14**

**ZBER DROBNÉHO STAVERBNÉHO ODPADU**

1. Na území obce sa zavádza množstvový zber drobného stavebného odpadu a to systémom zberu prostredníctvom oprávnenej osoby za poplatok, ktorý obec určí podľa zákona o miestnych daniach.

2. Systém množstvového zberu drobného stavebného odpadu sa realizuje v pracovných dňoch:

* pondelok od 8.00 – 15.00 hod
* streda od 8.00 – 16.00 hod
* piatok od 8.00 – 11.00 hod.

Pôvodca odpadu sa nahlási na Obecnom úrade v Novej Vsi nad Váhom . Stavebný odpad sa uloží do pristaveného kontajneru umiestneného na dvore Obecného úradu v Novej Vsi nad Váhom.

3. Pôvodca odpadu privezie odpad na miesto určené v čl. 14 odseku 2. na svoje náklady. Drobný stavebný odpad po zvážení pôvodca odpadu umiestni do pristaveného kontajneru.

4. Pôvodca odpadu zamestnancovi obce zaplatí poplatok v zmysle platného VZN obce Nová Ves nad Váhom č. 1/2023.

5. Pôvodcovia DSO sú povinní:

* rozdeliť na jednotlivé zložky KO – stavebné materiály, kovy, sklo, plasty, drevo a pod.
* S ostatnými zložkami komunálnych odpadov, ktoré boli vytriedené z DSO (najmä kovy, sklo, plasty a drevo), je pôvodca DSO povinný naložiť v zmysle článku 4 odstavec 6 až 9 tohto nariadenia.
* DSO - stavebné materiály (zmesi betónu, tehál, obkladačiek, dlaždíc, a pod. ) je zakázané ukladať k nádobám na KO a do nádob na KO (z dôvodu ich preťaženia).
* Obec má právo skontrolovať pôvod DSO na mieste, kde vznikol (napr. rodinný dom, bytový dom).

**ČLÁNOK 15**

**SYSTÉM NAKLADANIA S OBJEMNÝM (NADROZMERNÝM) ODPADOM**

1. Zber a preprava objemného odpadu sa uskutočňuje najmenej dvakrát ročne, spravidla počas jarného a jesenného termínu / 2-kontajnermi na jar a 2-kontajnermi na jeseň / veľkoobjemovými kontajnermi VOK (s objemom najmenej 5 m3) umiestnených na dvore Obecného úradu Novej Vsi nad Váhom alebo rozmiestnenými na vhodných miestach v obci.

2. Obec zabezpečí informovanosť občanov v dostatočnom časovom predstihu o zbere objemného odpadu osobitným oznamom, pričom využije všetky dostupné možnosti informačného systému v obci (úradná informačná tabula, miestny rozhlas, oficiálne internetové stránky a pod.).

3. V informácii sa uvedú najmä termíny, v ktorých budú VOK rozmiestnené, druh odpadu, pre ktorý sú určené, miesta rozmiestnenia v obci a pod.

4. Iné nakladanie s objemným odpadom (najmä ukladanie do zberných nádob určených pre systém zberu KO, umiestnenie vedľa zberných nádob alebo v priestoroch stanovišťa zberných nádob) sa zakazuje:

* Objemný odpad z domácností je KO, ktorý nie je možné pre jeho veľký rozmer alebo hmotnosť umiestniť v štandardných nádobách, alebo jeho množstvo presahuje ich objem.
* Medzi objemný odpad patria: matrace, koberce, sanitárne vybavenie (WC misa, umývadlo, vaňa) a pod. Medzi objemný odpad nepatrí elektro odpad (elektrospotrebiče), stavebný odpad, autobatérie, pneumatiky, drevený nábytok a pod..

5. objemné odpady musia byť rozobrané a uložené do nádob na odpad tak, aby sa zmenšil ich objem a zaberali čo najmenej objemu VOK-a.

6. zakazuje sa ukladať do VOK-u alebo uložiť vedľa VOK-u komunálny odpad ak je plný.

**ČLÁNOK 16**

**KONTROLA**

Vykonávať kontrolu dodržiavania tohto nariadenia sú oprávnení:

* poverení zamestnanci obce
* kontrolórka Obce
* poslanci obecného zastupiteľstva
* organizácia poverená zberom

**ČLÁNOK 17**

**POKUTY A PRIESTUPKY**

1. Priestupku sa dopustí ten, kto :

a) uloží odpad na iné miesto než na miesto určené obcou,

b) uloží do zbernej nádoby určenej na triedený zber iný druh odpadu ako ten, pre ktorý je zberná nádoba určená,

c) zhodnocuje alebo zneškodňuje odpad v rozpore s týmto zákonom,

d) zmiešava elektro odpad z domácností s inými zložkami komunálneho odpadu,

e) nesplní oznamovaciu povinnosť podľa § 15 ods. 2 – „Vlastník, správca alebo nájomca nehnuteľnosti je povinný bezodkladne po zistení, že na jeho nehnuteľnosti bol nezákonne umiestnený odpad, oznámiť túto skutočnosť obci alebo príslušnému orgánu štátnej správy odpadového hospodárstva“,

f) nakladá s odpadovými pneumatikami v rozpore s § 72 zákona o odpadoch – „Konečný používateľ pneumatiky je povinný pneumatiku po tom, ako sa stala odpadovou pneumatikou odovzdať distribútorovi pneumatík okrem odpadových pneumatík umiestnených na kolesách starého vozidla odovzdávaného osobe oprávnenej na zber starých vozidiel alebo spracovateľovi starých vozidiel“,

g) nakladá so stavebnými odpadmi alebo s odpadmi z demolácií v rozpore s § 77 ods. 4 – „Osoba, ktorá nakladá s odpadmi, ktoré vznikli pri výstavbe, údržbe, rekonštrukcii alebo demolácii komunikácií, je povinná stavebné odpady vznikajúce pri tejto činnosti a odpady z demolácií materiálovo zhodnotiť pri výstavbe, rekonštrukcii alebo údržbe komunikácií“,

h) koná v rozpore s § 81 ods. 6 písm. b) – „Zakazuje sa ukladať oddelene vyzbierané zložky komunálneho odpadu, na ktoré sa uplatňuje rozšírená zodpovednosť výrobcov, a vytriedený biologicky rozložiteľný komunálny odpad na skládku odpadov, okrem nezhodnotiteľných odpadov po roztriedení“,

i) koná v rozpore s § 81 ods. 9 – „Pôvodca komunálnych odpadov je povinný nakladať alebo inak s nimi zaobchádzať v súlade so všeobecne záväzným nariadením obce, zapojiť sa do systému zberu komunálnych odpadov v obci, užívať zberné nádoby zodpovedajúce systému zberu komunálnych odpadov v obci, ukladať zmesový komunálny odpad, oddelene zbierané zložky komunálneho odpadu a drobné stavebné odpady na účely ich zberu na miesta určené obcou a do zberných nádob zodpovedajúcich systému zberu komunálnych odpadov v obci“,

j) koná v rozpore s § 81 ods. 13 – „Vykonávať na území obce zber, vrátane mobilného zberu, a prepravu komunálnych odpadov, s výnimkou biologicky rozložiteľného kuchynského a reštauračného odpadu od prevádzkovateľa kuchyne, môže obec sama alebo ten, kto má uzatvorenú zmluvu na vykonávanie tejto činnosti s obcou; to sa nevzťahuje na distribútorov vykonávajúcich spätný zber a zber prostredníctvom zberného miesta použitých prenosných batérií a akumulátorov. Ak ide o zber odpadov z obalov a odpadov z neobalových výrobkov, vykonávať ich zber na území obce môže len ten, kto má okrem zmluvy podľa prvej vety uzatvorenú aj zmluvu podľa § 59 ods. 4 s OZV, s ktorou obec uzavrela zmluvu podľa § 59 ods. 2.“,

k) neposkytne obcou požadované údaje podľa § 81 ods. 17 – „Prevádzkovateľ kuchyne, držiteľ komunálneho odpadu a držiteľ drobného stavebného odpadu alebo ten, kto nakladá s komunálnymi odpadmi alebo s drobnými stavebnými odpadmi na území obce, je povinný na vyžiadanie obce poskytnúť pravdivé a úplné informácie súvisiace s nakladaním s komunálnymi odpadmi a drobnými stavebnými odpadmi“.

2. Priestupky podľa odseku 1 písm. a) až k) prerokováva obec. Iné priestupky podľa zákona o odpadoch prerokováva Okresný úrad v Novom Meste nad Váhom. Iné správne delikty prerokováva Orgán štátnej správy odpadového hospodárstva.

3. Za priestupok podľa odseku 1 písm. a) až k) môže obec uložiť pokutu do 1 500 eur.

Na priestupky a na ich prerokováva sa vzťahuje všeobecný predpis o prerokovávaní priestupkov (Zákon NR SR č. 372/1990 Zb. o priestupkoch v znení neskorších predpisov). Výnosy pokút uložených za priestupky podľa odseku 1 sú príjmom rozpočtu obce

**ČLÁNOK 18**

**ZÁVEREČNÉ A ZRUŠOVACIE USTANOVENIA**

Týmto VZN nie sú dotknuté povinnosti fyzických osôb, právnických osôb a fyzických osôb oprávnených na podnikanie vyplývajúce z osobitných predpisov.

Toto VZN bolo schválené na zasadnutí poslancov Obecného zastupiteľstva obce Nová Ves nad Váhom dňa 12.12.2024 uznesením č.34/2024 a nadobúda účinnosť dňa 01.01.2025

Dňom nadobudnutia účinnosti tohto VZN sa ruší doteraz platné VZN obce Nová Ves nad Váhom č. 1/2023 o nakladaní s komunálnym odpadom, drobnými stavebným odpadom, objemným odpadom.

V Novej Vsi nad Váhom , dňa 25.11.2024 Igor Jambor

starosta obce

Návrh vyvesený dňa : 26.11.2024

Návrh zvesený dňa: : 12.12.2024